Diari Oficial de la Generalitat Valenciana


Sumari del DOGV 5378, del 31-10-2006 (2006/11864)

RESOLUCIÓ de 4 d'octubre de 2006, de la Universitat Jaume I, per la qual es convoquen concursos d'accés al cos de funcionaris docents.
--------------------------------------------------------------------------------------------------------------------------------------

### Dades del document

Número de DOGV
:   5378

Data del DOGV
:   31-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11480


Data del document
:   04-10-2006

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * personal docent
    * professió jurídica
    * filosofia
    * ciència econòmica
    * universitat
    * química
    * professió artística

RESOLUCIÓ de 4 d'octubre de 2006, de la Universitat Jaume I, per la qual es convoquen concursos d'accés al cos de funcionaris docents. [2006/S11921]  
D'acord amb l'article 63 de la Llei Orgànica 6/2001, de 21 de desembre, d'universitats (d'ara endavant LOU) i amb l'article 14 del Reial Decret 774/2002, de 26 de juliol, pel qual es regula el sistema d'habilitació nacional per a l'accés a Cossos de Funcionaris Docents universitaris i el règim dels concursos d'accés respectius (en endavant RDH), i en virtut de l'acord de data 3 d'octubre de 2006 del Consell de Govern de la Universitat Jaume I de provisió de les places 2870, 2868 i 2869 de catedràtics d'universitat de les àrees d'Economia Aplicada, Filosofia Moral i Química Inorgànica; de les places 2867 i 2872 de professors titulars d'universitat de les àrees Dret Mercantil i Mètodes d'Investigació en Educació; de la plaça 2871 de professor titular d'escola universitària de l'Àrea Didàctica de l'Expressió Musical respectivament, fent ús de la competència prevista en l'article 103 dels Estatuts de la Universitat Jaume I, aprovats per Decret 252/2003, de 19 de desembre, del Consell de la Generalitat (en avant EUJI),  
Aquest Rectorat en ús de les competències previstes en l'article 73 dels EUJI, convoca a concurs d'accés les places que es relacionen en l'annex I d'aquesta resolució, d'acord amb les bases següents:   
Primera  
El concurs es regirà pel que disposa la LOU, en el RDH, en els EUJI, en la normativa específica de la Universitat Jaume I, aprovada pel Consell de Govern Provisional el 3 d'octubre del 2003 (en endavant NEUJI), i, amb caràcter supletori, pel que preveu la legislació general de funcionaris civils de l'Estat.  
Segona  
Per tal de ser admès en aquest concurs es requereixen els següents requisits generals:   
a) Nacionalitat. Ser espanyol, tenir la nacionalitat d'altres estats membres de la Unió Europea o tenir la nacionalitat de qualsevol dels altres estats en els quals, en virtut dels tractats internacionals subscrits per la Unió Europea i ratificats per l'estat espanyol, siga aplicable la lliure circulació de treballadors en els termes en què s'haja definit en el Tractat Constitutiu de la Unió Europea.  
També podran ser admesos el cònjuge, els descendents i els descendents del cònjuge, tant dels ciutadans espanyols com dels nacionals dels altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per l'estat espanyol, siga aplicable la lliure circulació de treballadors en els termes en què s'haja definit en el Tractat Constitutiu de la Unió Europea, siga quina siga la seua nacionalitat, sempre que els cònjuges no estiguen separats de dret i, pel que fa als descendents, tinguen menys de vint-i-un anys o siguen majors d'aquesta edat però visquen a càrrec dels seus progenitors.   
Així mateix, podran participar en els concursos d'accés convocats, els habilitats de nacionalitat estrangera no comunitària, quan es complisquen els requisits previstos en l'apartat 4, de l'article 15 del RDH.  
En el moment de presentació de la sol·licitud de participació en el procés selectiu, haurà d'acreditar-se la nacionalitat, i també, si escau, el vincle de parentiu, i el d'estar vivint a càrrec dels progenitors, d'acord amb el que preveu l'article 8 del Reial Decret 543/2001, de 18 de maig, sobre accés a l'ocupació públic de l'administració general de l'estat i els seus organismes públics de nacionals d'altres estats a què és d'aplicació el dret a la lliure circulació de treballadors.  
L'acreditació de la nacionalitat i la resta de requisits exigits en la convocatòria, es realitzarà per mitjà dels documents corresponents, certificats per les autoritats competents del país d'origen traduïts a l'espanyol, que serà la llengua oficial en què tindrà lloc el desenvolupament de les proves.  
b) Edat. Tindre divuit anys complits i no excedir els setanta anys d'edat.  
c) No haver estat separat mitjançat expedient disciplinari del servei de cap de les administracions públiques (de l'estat o de l'autonòmica, de la local o la institucional), ni trobar-se inhabilitat per a l'exercici de les funcions públiques.  
Els aspirants amb nacionalitat no espanyola hauran d'acreditar igualment que no es troben sotmesos a cap sanció disciplinària o condemna penal que impossibilite l'accés a la funció pública en el seu estat d'origen.  
d) No patir cap malaltia ni estar afectat per cap limitació física o psíquica incompatible amb l'exercici de les funcions corresponents al cos del funcionariat docent universitari.  
Tercera  
A més dels requisits generals, els candidats hauran de complir amb els requisits específics que s'assenyalen en l'article 15 del RDH.  
Els requisits enumerats en la base segona i en aquesta base s'hauran de complir en la data de finalització de presentació de sol·licituds i mantindre's fins al moment de la presa de possessió com a funcionari de carrera.  
Quarta  
Les persones que desitgen prendre part en les proves selectives hauran de presentar el model oficial de la sol·licitud que s'adjunta en l'annex II, que es dirigirà al rector de la Universitat Jaume I, i que es presentarà en el Registre de la Universitat, sense perjudici del que disposa l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú. El termini començarà a partir del dia següent a la data de la publicació en el Diari Oficial de la Generalitat o en el Boletín Oficial del Estado i finalitzarà transcorreguts 20 dies hàbils des de l'última publicació. Juntament amb la sol·licitud que s'adjunta en l'annex II caldrà entregar la documentació següent que acredita els requisits necessaris per tal de participar en aquest concurs:   
a) Fotocòpia del document nacional d'identitat vigent. En el cas de no ser espanyol, caldrà presentar una fotocòpia del document acreditatiu de la nacionalitat, targeta d'identitat o una fotocòpia del passaport.  
b) Certificats en què s'acredite el compliment dels requisits específics que assenyala la base tercera per a participar en el concurs d'accés.  
Els aspirants hauran de justificar, mitjançant el resguard original, l'abonament o transferència bancària de la quantitat de 25,26 euros, en concepte de drets d'examen, en el compte corrent número 2892153445 de Bancaixa, entitat 2077, sucursal 0580 de Castelló de la Plana.  
A la sol·licitud s'haurà d'adjuntar el justificant original acreditatiu de l'ingrés, pel concepte abans esmentat. La falta d'abonament dels drets d'examen en el termini de presentació d'instàncies no és esmenable, la qual cosa determinarà l'exclusió de l'aspirant.  
Cinquena  
Una vegada finalitzat el termini de presentació de sol·licituds el rector de la Universitat Jaume I dictarà una resolució indicant la llista provisional d'admesos i exclosos. Aquesta resolució juntament amb l a llista provisional d'aspirants admesos i exclosos es notificarà als concursants que podran presentar reclamació davant el rector en el termini de deu dies comptadors a partir de l'endemà de la notificació de la resolució; o bé esmenar, en el mateix termini, el motiu de l'exclusió.  
Finalitzat el termini de reclamacions i resoltes aquestes, el rector dictarà una resolució aprovant la llista definitiva de candidats admesos i exclosos, que es notificarà en la forma anteriorment establida.  
Contra la resolució esmentada, les persones interessades podran interposar recurs en els termes previstos en l'article 107 de la Llei de Règim Jurídic de les Administracions Públiques i Procediment Administratiu Comú (LRJAP-PAC).  
Sisena  
La composició de la comissió és la que figura a l'annex I d'aquesta convocatòria. Pel que fa a la constitució, les substitucions i el funcionament d'aquesta comissió, cal atenir-se al que preveuen els articles 5 i 6 de la NEUJI.  
Setena  
Transcorregut el termini de presentació d'instàncies, s'haurà de constituir la Comissió i realitzar les proves dins dels quatre mesos següents.  
Per a això, el president titular de la comissió convocarà als membres titulars i, en el seu cas, als suplents, per procedir a l'acte de constitució de la comissió, fixant el lloc, la data i l'hora.  
En aquest acte, la Comissió ha d'elaborar, abans de l'acte de presentació dels candidats, els criteris establerts per a la valoració del concurs.  
Simultàniament, el president de la comissió dictarà resolució convocant a tots els candidats admesos per a realitzar l'acte de presentació, fixant el lloc, la data i l'hora de la seva celebració. Ambdues resolucions hauran de ser notificada als seus destinataris amb una antelació mínima de 15 dies hàbils respecte a la data de l'acte per al qual són convocats.  
Vuitena  
En l'acte de presentació, que serà públic, els concursants lliuraran per triplicat al president de la Comissió la documentació següent:   
a) Currículum i un exemplar de les publicacions i documents acreditatius del que consigna el currículum.  
b) Projecte docent que la persona candidata proposa desenvolupar si obté la plaça a què concursa; el projecte s'ha d'ajustar a les especificacions establides en esta convocatòria.  
c) Excepte per als concursos a places de professorat titular d'escola universitària, projecte d'investigació que la persona candidata proposa desenvolupar si obté la plaça a què concursa; aquest projecte s'ha d'ajustar a les especificacions establides en aquesta convocatòria.  
Igualment, en l'acte de presentació es determinarà, mitjançant un sorteig, l'ordre d'actuació dels candidats i es fixaran el lloc, la data i l'hora del començament de les proves, que no podran realitzar-se abans de 24 hores des de l'esmentat acte circumstàncies que la Comissió farà públiques.  
Així mateix, es fixarà el termini durant el qual els candidats podran examinar la documentació presentada pels altres aspirants.  
Novena  
El concurs d'accés consta d'una prova, que es farà en acte públic en el centre on tinga seu el departament a què s'adscriga la plaça. Consistirà, en els termes que haja fixat la Comissió, en un debat sobre els mèrits del concursant al·legats en el seu historial professional, acadèmic, docent i investigador; sobre el projecte docent presentat i, si cal, també sobre el d'investigació. S'entendrà com a projecte docent i d'investigació l'exposició de les línies bàsiques de docència i investigació que el/la candidata/a pretén desenvolupar en el supòsit de ser-li adjudicada la plaça.   
Seguidament, la Comissió pot debatre amb cada concursant, durant un temps màxim de dues hores, sobre els mèrits al·legats, sobre el projecte docent presentat i, si és cal, també sobre el d'investigació.   
Finalitzada la prova, la Comissió deliberarà i cadascun dels seus membres emetrà un vot amb l'informe raonat sobre la valoració de cadascun dels candidats. L'informe s'ha d'ajustar a la priorització i barem dels criteris que prèviament haja establert la Comissió. Si hi ha unanimitat, aquests informes poden substituir-se per un informe únic i raonat de la Comissió.  
Deu  
En el termini màxim de trenta dies hàbils a partir de la data de començament de la prova, les comissions han de proposar al rector, motivadament i amb caràcter vinculant, una relació dels candidats que hagen superat les proves per ordre de preferència per al seu nomenament.  
La motivació es publicarà en el lloc on s'haja celebrat la prova.  
Juntament amb la proposta, i en el termini de set dies hàbils següents a la finalització de les proves, el Secretari de la comissió haurà d'entregar en la Secretaria General de la Universitat, tota la documentació assenyalada en l'article 10 de la NEUJI.  
La proposta es farà pública en el tauler d'anuncis del Servei de Recursos Humans.  
Onze  
Contra la proposta de la comissió, els candidats podran presentar reclamació davant el rector de la Universitat, en el termini de deu dies a partir de la data de publicació en el tauler d'anuncis del Servei de Recursos Humans, excepte en el cas que no hi haja proposta de la provisió de places.  
Admesa a tràmit la reclamació, se suspendra el nomenament fins a la seua resolució definitiva.  
No s'admetrà la reclamació en el cas que el reclamant haguera desistit tàcitament del concurs per no haver presentat a alguna de les proves.  
Les reclamacions contra la resolució de la Comissió d'accés seran resoltes per una Comissió de Reclamacions d'acord amb el que preveu l'article 18 del RDH i 106 dels EUJI.  
Dotze  
Les persones candidates proposades per a la provisió de places hauran de presentar al Registre General de la Universitat o per qualssevol dels altes procediments assenyalats en l'article 38.4 de la LRJAP-PAC, en el termini de vint dies a comptar a partir de la data de publicació en el tauler d'anuncis del Servei de Recursos Humans, la documentació acreditativa següent:  
a) Fotocòpia compulsada del document nacional d'identitat o, en el cas de no ser espanyol, del document oficial equivalent que acredite la nacionalitat en vigor.  
b) Certificat mèdic oficial que acredite la possessió de la capacitat física i psíquica necessària per al desenvolupament de les funcions pròpies del professorat universitari.  
c) Declaració jurada de no haver estat separat per resolució ferma d'expedient disciplinari, del servei de cap administració pública (de l'estat, autonòmica, local o institucional), ni estar inhabilitat per sentència ferma per a l'exercici de les funcions públiques.  
Si es tracta de nacionals dels restants estats membres de la Unió Europea o d'algun estat a què en virtut dels Tractats Internacionals celebrats per la Unió Europea i ratificats per Espanya, siga d'aplicació la lliure circulació de treballadors, aquests hauran d'acreditar mitjançant declaració jurada o promesa que no es troben sotmesos a sanció disciplinària o condemna penal que impedisca, en el seu estat, l'accés a la funció pública, de conformitat amb el que estableix l'article 7.2 del Reial Decret 543/2001, de 18 de maig.  
d) Documentació acreditativa de reunir els requisits que estableix l'article 5 del RDH.  
Aquelles persones que tinguen la condició de funcionaris públics de carrera en actiu estaran exempts de justificar la documentació i els requisits, però hauran de presentar certificat del ministeri o l'organisme de què depenguen per a acreditar aquesta condició i totes les circumstàncies que consten en el seu full de serveis.  
Tretze  
El nomenament com a funcionari docent de carrera serà efectuat pel rector, després que el candidat proposat haja presentat els requisits establits en la base anterior.  
En el cas que el concursant proposat no presente oportunament la documentació requerida, el rector de la Universitat procedirà al nomenament del següent concursant en l'ordre de valoració formulat, una vegada presentats els documents a què es refereix la base dotzena de la present convocatòria en el termini que s'habilite a l'efecte.  
El nomenament, que serà inscrit en el corresponent registre de personal, especificarà la denominació de la plaça: el cos i l'Àrea de coneixement i el centre als quals s'adscriu i també el número corresponent en la Relació de Llocs de Treball. El nomenament serà publicat en el Boletín Oficial del Estado i en el Diari Oficial de la Generalitat, i comunicat a la Secretaria General del Consell de Coordinació Universitària.  
Catorze  
La presa de possessió s'haurà de fer en el termini de 20 dies des de l'endemà de la publicació del nomenament, moment en què el candidat/a proposat adquirirà la condició de funcionari/ària docent universitari del Cos que es tracte amb els drets i deures que li són propis.  
El candidat/ta nomenat no podrà participar en un nou concurs d'accés per a places d'igual categoria i Àrea de coneixement de la mateixa Universitat o d'una Universitat diferent, fins que no hagen transcorregut dos anys des de la data de la seua presa de possessió.  
Norma final  
Contra aquesta resolució es pot interposar recurs contenciós administratiu en el termini de dos mesos, a comptar des de l'endemà a la seua publicació d'acord amb l'article 8.3 de la Llei 29/1998, de 13 de juliol, Reguladora de la Jurisdicció Contenciosa Administrativa, segons la redacció donada en la Llei Orgànica 19/2003, de 23 de desembre,   
No obstant, alternativament, els interessats podran optar per interposar un recurs de reposició, en el termini d'un mes, a comptar des de l'endemà de la data de la publicació, davant el mateix òrgan que l'ha dictat. En aquest cas, no es podrà interposar el recurs contenciós administratiu en tant no recaiga resolució expressa o presumpta del recurs de reposició, d'acord amb allò que disposen els articles 116 i següents de la Llei 30/1992, de 26 de novembre, de règim jurídic de les Administracions Públiques i del procediment administratiu comú, modificada per la Llei 4/1999, de 13 de gener (BOE de 14 de gener).  
Castelló de la Plana, 4 d'octubre de 2006.. El rector: Francisco Toledo Lobo.  
Annex I   
Cos: catedràtics d'universitat  
Classe de convocatòria: concurs d'accés  
Àrea de coneixement: Economia Aplicada  
Departament a què està adscrita: Departament d'Economia  
Activitats que ha de realitzar qui obtinga la plaça: Economia Internacional i Europea.  
Nombre de places: una  
Plaça número: 2870  
Comissió titular:  
President, Celestino Suárez Burguet, catedràtic d'universitat de l'Àrea d'Economia Aplicada de la Universitat Jaume I de Castelló.  
Vocal I: José María Sarabia Alegría, catedràtic d'universitat de l'Àrea d'Economia Aplicada de la Universitat de Castilla-La Mancha.  
Vocal II: Arielle P. Beyaert Stevens, catedràtica d'universitat de l'Àrea d'Economia Aplicada de la Universitat de Múrcia.  
Comissió suplent:  
President: Ernest Reig Martínez, catedràtic d'universitat de l'Àrea d'Economia Aplicada de la Universitat de València (Estudi General)  
Vocal I: Rafael Myro Sánchez, catedràtic d'universitat de l'Àrea d'Economia Aplicada de la Universitat Complutense de Madrid.  
Vocal II: Oscar Bajo Rubio, catedràtic d'universitat de l'Àrea de Fonaments de l'Anàlisi Econòmica de la Universitat de Castilla-La Mancha.  
Àrea de coneixement: Filosofia Moral  
Departament a què està adscrita: Filosofia, Sociologia i Comunicació Audiovisual i Publicitat  
Activitats que ha realitzar qui obtinga la plaça: Ètica Empresarial  
Nombre de places: una  
Plaça número: 2868  
Comissió titular  
Presidenta: Adela María Cortina Orts, catedràtica d'universitat de l'Àrea de Filosofia Moral de la Universitat de València (Estudi General)  
Vocal I: Norbert Bilbeny García, catedràtic d'universitat de l'Àrea de Filosofia Moral de la Universitat de Barcelona.  
Vocal II: José Rubio Carracedo, catedràtic d'universitat de l'Àrea de Filosofia Moral de la Universitat de Málaga.  
Comissió suplent  
Presidenta: M. Victoria Camps Cervera, catedràtica d'universitat de l'Àrea de Filosofia Moral de la Universitat Autònoma de Barcelona.  
Vocal I: Amelia Valcárcel Bernardo de Quirós, catedràtica d'universitat de l'Àrea de Filosofia Moral de la UNED de Madrid.  
Vocal II: José María García Gómez-Heras, catedràtic d'universitat de l'Àrea de Filosofia Moral de la Universitat de Salamanca.  
Àrea de coneixement: Química Inorgànica  
Departament a què està adscrita: Química Inorgànica i Orgànica  
Activitats que ha de realitzar qui obtinga la plaça: Química Inorgànica  
Nombre de places: una  
Plaça número: 2869  
Comissió titular  
Presidenta: Carmen Claver Cabrera, catedràtica d'universitat de l'Àrea de Química Inorgànica de la Universitat Rovira i Virgili.  
Vocal I: Félix Angel Jalón Sotes, catedràtic d'universitat de l'Àrea de Química Inorgànica de la Universitat de Castilla-La Mancha.  
Vocal II: José Gimeno Heredia, catedràtic d'universitat de l'Àrea de Química Inorgànica de la Universitat de Oviedo.  
Comissió suplent  
President: Ernesto Carmona Guzmán, catedràtic d'universitat de l'Àrea de Química Inorgànica de la Universitat de Sevilla.  
Vocal I: Agustí Lledós Falcó, catedràtic d'universitat de l'Àrea de Química Inorgànica de la Universitat Autònoma de Barcelona.  
Vocal II: María Teresa Chicote Olalla, catedràtica d'universitat de l'Àrea de Química Inorgànica de la Universitat de Múrcia.  
Cos: Professors Titulars d'Universitat  
Classe de convocatòria: concurs d'accés  
Àrea de coneixement: Dret Mercantil  
Departament a què està adscrita: Dret Privat  
Activitats que ha de realitzar qui obtinga la plaça: Docència i Investigació en Dret Mercantil  
Nombre de places: una  
Plaça número: 2867  
Comissió titular  
President: Andrés Juan Recalde Castells, catedràtic d'universitat de l'Àrea de Dret Mercantil de la Universitat Jaume I de Castelló  
Vocal I: José Miguel Embid Irujo, catedràtic d'universitat de l'Àrea de Dret Mercantil de la Universitat de València (Estudi General)  
Vocal II: Fernando Martínez Sanz, catedràtic d'universitat de l'Àrea de Dret Mercantil de la Universitat Jaume I de Castelló  
Comissió suplent  
President: José María Gondra Romero, catedràtic d'universitat de l'Àrea de Dret Mercantil de la Universitat Complutense de Madrid.  
Vocal I: M. Lourdes Ferrando Villalba, titular d'universitat de l'Àrea de Dret Mercantil de la Universitat de València (Estudi General)  
Vocal II: María del Carmen Boldó Roda, titular d'universitat de l'Àrea de Dret Mercantil de la Universitat Jaume I de Castelló  
Àrea de coneixement: Mètodes d'Investigació i Diagnòstic en Educació  
Departament a què està adscrita: Educació  
Activitats que ha de realitzar qui obtinga la plaça: Mètodes d'Investigació en Educació  
Nombre de places: una  
Plaça número: 2872  
Comissió titular  
President: Juan Mateo Andrés, Catedràtic d'universitat de l'Àrea de Mètodes d'Investigació i Diagnòstic en Educació de la Universitat de Barcelona.  
Vocal I: Jesús Miguel Jornet Meliá, titular d'universitat de l'Àrea de Mètodes d'Investigació i Diagnòstic en Educació de la Universitat de València (Estudi General).  
Vocal II: Francisco M. Aliaga Abad, titular d'universitat de l'Àrea de Mètodes d'Investigació i Diagnòstic en Educació de la Universitat de València (Estudi General).  
Comissió suplent  
Presidenta: M. Fuensanta Hernández Pina, catedràtica d'universitat de l'Àrea de Mètodes d'Investigació i Diagnòstic en Educació de la Universitat de Múrcia.  
Vocal I: María Jesús Perales Montolío, titular d'universitat de l'Àrea de Mètodes d'Investigació i Diagnòstic en Educació de la Universitat de València (Estudi General).  
Vocal II: M. Desamparados Pérez Carbonell, titular d'universitat de l'Àrea de Mètodes d'Investigació i Diagnòstic en Educació de la Universitat de València (Estudi General).  
Cos: Professors Titulars d'Escola Universitària  
Classe de convocatòria: concurs d'accés  
Àrea de coneixement: Didàctica de l'Expressió Musical  
Departament a què està adscrita: Educació  
Activitats que ha de realitzar qui obtinga la plaça: Desenvolupament de l'expressió musical i la seua didàctica en la especialitat d'Educació Infantil  
Nombre de places: una  
Plaça número: 2871  
Comissió titular  
President: Manuel Pérez Gil, Catedràtic d'Escola Universitària de l'Àrea de Didàctica de l'Expressió Musical de la Universitat de València (Estudi General).  
Vocal I: Pedro Jiménez Caballé, Catedràtic d'Escola Universitària de l'Àrea de Didàctica de l'Expressió Musical de la Universitat de Jaén.  
Vocal II: Blanca Maravillas Díaz Gómez, Titular d'Escola Universitària de l'Àrea de Didàctica de l'Expressió Musical de la Universitat de València (Estudi General).  
Comissió suplent  
Presidenta: María Angeles Bermell Corral, catedràtica d'Escola Universitària de l'Àrea de Didàctica de l'Expressió Musical de la Universitat de València (Estudi General).  
Vocal I: María Auxiliadora Sales Ciges, titular d'universitat de l'Àrea de Didàctica de l'Expressió Musical de la Universitat Jaume I de Castelló.  
Vocal II: Manuel Rosas Artola, titular d'Escola Universitària de l'Àrea de Didàctica de l'Expressió Musical de la Universitat Jaume I de Castelló.